পকেটে খুচরো বাড়ন্ত। এদিকে আবার, প্রাতঃকার্য করার জন্য পেট গুড়গুড়। শৌচালয় খুঁজছেন। মোদী আবার ক্যাশলেস আউড়ে যে ভাষণ  দিয়েছেন, তা আপনার মাথায় ঘুরপাক খাচ্ছে। আপনি সুলভ শৌচলয় থেকে ‘ক্লিয়ার’ হয়ে বেরোনোর পরে যখন পকেটে হাত দিলেন, দেখলেন পকেট গড়ের মাঠ। আপনি তখন কী করবেন?
আরও পড়ুন
সিসি টিভি নয়, ‘হিসি’ টিভি-র দাপটে দিশেহারা বেঙ্গালুরু
জেলে কমোড নেই। তাই জামিন হয়ে গেল বন্দির! এই ভারতেই...
আপনি যাই করুন না, মাদুরাইয়ের এই ভদ্রলোকের কথা শুনুন। আপনার চোখ রীতিমতো কপালে উঠবে। শৌচকর্ম করে পকেটে খুচরো না থাকায় শেষপর্যন্ত চেকে কেটে ৫টাকা দিলেন এই ভদ্রলোক। কিছুদিন আগে এক ব্যক্তি সেই চেকের ছবি তুলে সোশ্যাল মিডিয়ায় শেয়ার করেন। তারপর থেকেই ভাইরাল এই পোস্ট।
এরপর আপনার পকেটও গড়ের মাঠ হলে ঘাবড়াবেন না। চেকবুক নিয়ে ঘুরুন। আর খুচরোর সমস্যা হলেই পেমেন্ট করুন চেকে। সে টাকার অঙ্কটা যত কমই হোক না কেন।